Geografska sredina Azije
<s>Položaj geografske sredine Azije još nije određen, ali postoje dvije pouzdane i do sada prihvatljive hipoteze: Kyzyl (Tuva, Rusija) i Yungfen (Kina).</s><s>Uglavnom središnja tačka kontinenta ovisi o poistovjećivanju granica Azije a glavne nesuglasice su o tome jesu li udaljeni otoci uključeni, tako da bi mogli predstaviti krajnje točke Azije, te o načinu izračuna konačnog rezultata.</s><s>Takođe u projekciji koja se primjenjuje istrage nisu suglasne.</s><s>Postoji nekoliko mjesta koja tvrde da su domaćini ovog hipotetskog centra.</s>

<s>Prvo službeno proglašenje sredine Azije dao je 1890-ih jedan nepoznati britanski putnik, tvrdeći da se nalazi u blizini posjeda Safjanov u Saldamu.</s><s>U vrtu imanja se danas nalazi jedan spomenik koji obilježava tačku.</s><s>Zatim 1910. pojavljuje se u Sankt Peterburgu tekst Esej o Uriankhai Kraiju (mongolski bazen rijeke Yenisei) u kojem inženjer hidrologije Vsevolod Rodičev pretpostavlja da se središte Azije nalazi u Kyzylu (Tuva).</s><s>Jedno vrijeme je znak središta bio spomenik u obliku male krnje piramide postavljen u Kyzylu u blizini zgrade elektrane na obalama rijeke Ulug-Khema.</s><s>U 1964. – za vrijeme Brežnjeva – je Republika Tuva obilježavala dvadesetogodišnjicu dobrovoljnog pristupanja Sovjetskom Savezu.</s><s>Prema prijedlogu izvršnog odbora Gradskog vijeća Kyzyla, naručen je spomenik koji je izradio kipar Vasilij Dёmin uz pomoć arhitekata V. Bažina i V. Večinova.</s><s>Djelo je dovršeno 1968. godine, nalazi se na lijevoj obali rijeke Jeniseja i sastavljeno je od betonskog obeliska od 12 metara u obliku globusa postavljenog na kvadratnom postolju od dva metra s trokutnim tornjem usmjerenim prema gore.</s><s>Naziv djela je Sredina Azije (rus.</s><s>Центр Азии) i njegov točan položaj je u Tos-Bulaku, na južnoj strani grada.</s><s>Spomenik je 2014. obnovljen radom umjetnika D. Namdakova.</s>

<s>Stoga Kyzylski spomenik se nalazi 700 kilometara sjeverno-sjeveroistočno od spomenika u Ürümqiju, drugog kandidata za centar azijskog kontinenta.</s>

<s>Naime spomenik pod nazivom Geografsko središte azijskog kontinenta (kin. 亚洲大陆地理中心) se nalazi oko 20 km jugo-zapadno od Ürümqija (Xinjiang) u Kini i izboren je 1992. godine.</s><s>Pretpostavka se temelji na istrazi koju je proveo ogranak Xinjianga od Kineske akademije nauka.</s><s>Kineska akademija je izračunala geografsko središte 49 azijskih zemalja, uključujući otočne države poput Kipra i Japana i uračunajući – dakle odražavajući političku perspektivu Kine – Palestinu i Sikkim.</s><s>Rezultat istrage je postavio geografsko središte svih tih zemalja u selu Yongxinu.</s><s>Mjesto je bilo označeno drvenim stupom sa natpisom Geografska sredina Azije (亚洲地理中心).</s><s>Selo koje se slučajno nalazilo na mjestu gdje je se odlučilo izgraditi spomenik je preseljeno, a novo selo je sada poznato kao Srce Azije (亚心).</s><s>Spomenik je dovršen krajem 1990-ih i sastoji se od tornja od 22 metra u obliku slova A sa oznakom Sredina Azije koji predstavlja 48 zemalja Azije.</s>

<s>Bilješke</s>

<s>Izvori</s>

<s>Bibliografija</s>

<s>Geografija Azije</s>

